DOICIMÉAD INMHEÁNACH OIBRE DE CHUID AN CHOIMISIÚIN

ACHOIMRE FEIDHMIÚCHÁIN AR AN MEASÚNÚ TIONCHAIR

a ghabhann leis an doiciméad

Togra le haghaidh RIALACHÁIN ÓN gCOMHAIRLE AGUS Ó PHARLAIMINT NA hEORPA

maidir le hathchúrsáil long

1. Sainmhíniú na faidhbe

1. Cuireann Rialachán na Lastas Dramhaíola[1] ceanglais Choinbhinsiún Basel chun feidhme ar leibhéal Eorpach maidir le rialú gluaiseachtaí trasteorann dhramhaíola guaisí agus a ndiúscairt. Cuireann sé foráil chun feidhme maidir le Leasú ar an gCoinbhinsiún (ar a dtugtar 'Leasú an Toirmisc') a chuireann cosc ar ábhair ghuaiseacha a onnmhairiú lasmuigh den an Eagraíocht um Chomhar agus Forbairt Eacnamaíochta (ECFE). Níl an leasú seo tagtha i bhfeidhm go fóill ar an leibhéal idirnáisiúnta toisc nach bhfuil sé daingnithe ag líon leordhóthanach tíortha.

2. De réir na reachtaíochta sin, ábhar guaiseach is ea na longa atá faoi bhratach Ballstát den AE agus atá ag dul chun a ndíchóimeála (os rud é go bhfuil ábhar guaiseach iontu) agus is laistigh den ECFE amháin a ceadaítear iad a dhíchóimeáil. Táthar ag teacht timpeall ar an reachtaíocht seo ar bhonn eagraithe. Ar na longa a bhfuil bratach Ballstát den AE ar foluain acu a díchóimeáladh in 2009, díchóimeáladh breis agus 90% lasmuigh den ECFE, san Áis Theas den chuid is mó (an India, an Phacastáin agus an Bhanglaidéis) ag úsáid an chleachtais ar a dtugtar 'dul i dtír', rud a bhfuil tionchar mór aige ar an gcomhshaoil agus ar an tsláinte.

3. Sa chéad dul síos, baineann neamhchomhlíonadh forleathan na rialacha leis an nganntanas acmhainne athchúrsála atá ar fáil laistigh den ECFE, go háirithe i gcás na long is mó. Úsáidtear an acmhainn atá ann cheana ar an leibhéal Eorpach chun díchóimeáil a dhéanamh ar longa beaga agus ar longa rialtais nach dtagann faoi raon feidhme Choinbhinsiún Hong Cong. Dála na longthógála, tá díchóimeáil long aistrithe le scór éigin blianta anuas, tá díchóimeáil long ar siúl i dtíortha nach bhfuil san ECFE seachas san Eoraip ó thíortha Eorpacha go tíortha neamh-EFCE ar chúiseanna eacnamaíocha. Mar thoradh ar sin, ní raibh sé inmharthana, go heacnamaíoch, breis acmhainne a fhorbairt san Eoraip.

4. Ar an dara dul síos, tá coimhlint thréan agus iomaíocht éagórach sa mhargadh athchúrsála long faoi láthair idir na mórstáit athchúrsála, mar atá an Bhanglaidéis, an India agus (go pointe níos lú) an Phacastáin. Níl sé d'acmhainn ag iomaitheoirí eile atá ar chaighdeáin teicniúla níos airde seilbh a ghabháil ar nideog mhargaidh do longa de chineálacha speisialta ar nós long beag agus soithí rialtais, lena n-áirítear longa cogaidh (an AE agus an Tuirc) nó cabhlaigh na n-úinéirí long atá faoi ghealltanas (an Tuirc agus an tSín).

5. Ar deireadh, níl an reachtaíocht atá ann faoi láthair in oiriúint do shainiúlachtaí long. Is fíor gur deacair a rá cathain a iompaíonn longa ina ndramhaíl. Chun an reachtaíocht atá ann faoi láthair a chur i bhfeidhm agus, go háirithe, an toirmeasc ar longa deireidh saoil a onnmhairiú chuig tíortha atá lasmuigh den ECFE, bheadh ar na Ballstáit iarracht a dhéanamh na rialacha a fhorfheidhmiú a bheadh díréireach agus neamhéifeachtúil, nuair a chuirtear san áireamh an t-easpa acmhainne athchúrsála laistigh den EFCE chomh maith leis an bhféidearthacht atá ann faoin dlí ag long a mbratach a athrú.

6. In olcas, isdócha a rachaidh an staid atá ann faoi láthair toisc go mbeidh líon mór long ag dul chun a ndíchóimeála sna blianta atá romhainn mar thoradh ar róchumas an loingis domhanda agus meastar go leanfar ar aghaidh mar seo ar feadh ar a laghad cúig nó deich mbliana eile. Ina theannta sin, de thoradh an bhuaicphointe in athchúrsáil longa a bheith ag teacht thart ar an am chéanna le dáta an chéimnithe amach do thancaeir aonchabhlacha (2015), táthar ag súil go bunúsach, go mbeidh sé ina bhuntáiste ag na saoráidí is ísle faoi bhun an chaighdeáin is gá.

7. Chun an staid seo a fheabhsú, ghlac an Eagraíocht Mhuirí Idirnáisiúnta Coinbhinsiún Idirnáisiúnta Hong Cong maidir le hAthchúrsáil Long ar Bhealach Sábháilte agus Neamhdhíobhálach don Chomhshaol in 2009 ach beidh ar na bratstáit mhóra agus ar na stáit athchúrsála mhóra é a dhaingniú chun sula bhféadfaidh sé teacht i bhfeidhm agus toradh a bheith air.

8. Mura ndaingnítear Coinbhinsiún Hong Cong agus mura leasaítear an reachtaíocht Eorpach, tá seans maith go leanfaidh staid an mhargaidh mar atá. Méadú an athuair ar thimpistí marfacha agus ar ghalair cheirde a bheadh mar thoradh ar mhéadú mór ar ghníomhaíochtaí díchóimeála, toisc gur oibrithe bochta tuaithe ar fhíorbheagán taithí, is dócha, a d'earcófaí chun an obair sin a dhéanamh.

2. Cuspóirí an tionscnaimh de chuid an AE

9. Is éard is cuspóir ginearálta an Rialacháin maidir le hAthchursáil Long laghdú mór inbhuanaithe a dhéanamh roimh 2020 ar na tionchair dhiúltacha atá ag longa a bhfuil bratach Ballstát den AE ar foluain acu atá á n-athchúrsáil, go speisialta san Áis Theas, ar shláinte an duine agus ar an gcomhshaol, gan ualaigh eacnamaíocha a chruthú gan ghá, trí éascú a dhéanamh ar theacht i bhfeidhm Choinbhinsiún Hong Cong. Is iad seo a leanas a chuspóirí sonracha:

Cuspóir Sonrach 1: laghdú ar na tionchair ar shláinte an duine agus ar an gcomhshaol trína áirithiú nach ndéanfar díchóimeáil ar longa a bhfuil bratach Ballstát den AE ar foluain acu i ach i saoráidí atá sábháilte agus neamhdhíobhálach don chomhshaol, pé áit ar domhan iad.

Cuspóir Sonrach 2: féachaint chuige go bhfuil go leor acmhainne athchúrsála atá inacmhainne, slán agus sábháilte chun na longa a bhfuil bratach Ballstát den AE ar foluain acu a dhíchóimeáil iontu,

Cuspóir Sonrach 3: neartú ar na dreasachtaí le reachtaíocht na hEorpa a chomhlíonadh.

3. Roghanna beartais

10. Gan athrú a dhéanamh ar an reachtaíocht atá ann faoi láthair (Rialachán na Lastas Dramhaíola) a bheadh mar an chéad Rogha ar fáil (an 'Rogha bunlíne'). Déanfaidh na Ballstáit Choinbhinsiún Hong Cong a dhaingniú agus a chur chun feidhme ina reachtaíocht náisiúnta. Leanfaí leis an mbac atá orthu longa móra tráchtála a bhfuil bratach Ballstát den AE ar foluain acu a onnmhairiú chuig tíortha atá lasmuigh den EFCE lena n-athchúrsáil, ach is amhlaidh, dá leanfaí den chleachtas, leanfaí de mhéid áirithe de na longa seo a athchúrsáil i dtíortha neamh-EFCE. Níltear ag súil go gcuirfeadh na Ballstáit feabhas an-mhór ar fhorfheidhmiú na reachtaíochta toisc go dteastódh tréan-iarrachtaí le Leasú an Toirmisc a chur chun feidhme agus go mbeadh sé an iarracht sin neamhéifeacht (is féidir bheith ag súil go dtosóidh go leor long ar bhratacha neamh-AE in ionad bratacha Ballstáit den AE a úsáid mar thoradh ar an easpa acmhainne athchúrsála atá laistigh den EFCE).

11. Is éard atá sa dara Rogha (B) roinnt de cheanglais Choinbhinsiúin Hong Cong a chur isteach i Rialachán na Lastas Dramhaíola. Bheadh feidhm ag na ceanglais sin ar shaoráidí athchúrsála atá lonnaithe san AE agus san EFCE toisc go leanfaí den chosc ar longa móra tráchtála a bhfuil bratach Ballstát den AE ar foluain acu a dhíchóimeáil lasmuigh den EFCE. Dhéanfadh na Ballstáit daingniú agus cur chun feidhme an Choinbhinsiúin seo ina reachtaíocht náisiúnta.

12. Sa tríú Rogha (C) bheadh na longa atá clúdaithe ag Coinbhinsiún Hong Cong (mórshoithí tráchtála farraige) eisiata ón reachtaíocht Eorpach. An reachtaíocht náisiúnta sna Ballstáit a thabharfadh aghaidh ar na longa sin, agus d'fhéadfadh sé a bheith bunaithe ar chóras Choinbhinsiún Hong Cong.

13. Sa cheathrú Rogha (D) chlúdófaí na longa faoi Coinbhinsiún Hong Cong (mórshoithí tráchtála farraige) le Rialachán nua ad-hoc. Chlúdódh an Rialachán saolré iomlán na long a bhfuil bratach Ballstát den AE ar foluain acu, chuirfeadh chun feidhme go luath forálacha Choinbhinsiúin Hong Cong, agus mar a cheadaíonn an Coinbhinsiún, critéir chomhshaoil níos déine a chur san áireamh maidir le saoráidí athchúrsála long. Chuirfí in iúl do Bhallstáit an AE i scríbhinn agus in am trátha i dtaobh intinn úinéirí long a longa a sheoladh chun athchúrsála. Chinnteodh an ceanglas sin, chomh maith le bearta sriantacha a thabharfaí isteach, a bheadh ar a laghad ar chomhchéim leo sin atá i bhfeidhm faoin reachtaíocht atá ann faoi láthair, go gcomhlíonfaí an reachtaíocht. Cé nach féidir a bheith ag súil go mbeadh ar chumas na saoráidí 'dul i dtír' atá ann faoi na ceanglais sin a chomhlíonadh, d'fhéadfadh saoráidí uasghrádaithe na critéir a chomhlíonadh sa todhchaí. Chun míthuiscintí, forluí agus ualach riaracháin a sheachaint, ní bheadh longa a chlúdófaí faoin reachtaíocht nua seo clúdaithe níos mó ag Rialachán na Lastas Dramhaíola.

14. Mar rogha deiridh, d'fhéadfaí eilimintí breise a chur le Rogha D :

(1) RoghaE1: soithí rialtais, lena n-áirítear soithí cabhlaigh, a chumhdú sa Rialachán lena ndéanfaí Coinbhinsiún Hong Cong a thrasuí;

(2) Rogha E2: saoráidí a thugann leibhéal cosanta don tsláinte agus don chomhshaol atá comhionann le saoráidí an AE a dhéanfadh longa a bhfuil bratach Ballstát den AE ar foluain acu a chóireáil,

(3) Ar deireadh, Rogha E3: ceadmhach longa a bhfuil bratach Ballstát den AE ar foluain acu a onnmhairiú go saoráidí atá ar liosta tríú páirtí agus saoráidí atá deimhnithe amháin.

4. Measúnú tionchar

15. Mar a mholtar sna treoirlínte do Mheasúnaithe Tionchair, dhírigh an measúnú ar na tionchair bhreise ó roghanna eile amháin i gcomparáid leis an gcás bunlíne. Tugtar sonraí cainníochtúla sa tábla thíos.

16. Ó pheirspictíocht an chomhshaoil de, beidh na tionchair chéanna ag na cásanna éagsúla maidir le cruthú dramhaíola guaisí agus neamhghuaisí chomh maith le hastaíochtaí CO2,ach amháin i gcás Rogha E1[2]. Bheadh tionchair difriúla áfach ag na cásanna éagsúla maidir le céatadán an ábhair ghuaisigh a bheadh á bhainistiú ar bhealach neamhdhíobhálach don chomhshaol. Tá tionchar diúltach ag Roghanna C agus E1, tá tionchar dearfach ag Roghanna D agus E2 agus an tionchar céanna ag Rogha B agus atá ag an gcás bunlíne.

17. Bheadh tionchair shóisialta[3] Rogha B inchurtha le tionchair shóisialta an cháis bhunlíne. Maidir le Rogha C, bheadh tionchair dhiúltacha (costais shóisialta níos airde) sa mheántéarma agus sa ghearrthéarma. Le Rogha E1, bheadh tionchair dhiúltacha sa ghearrthéarma, sa mheántéarma agus san fhadtéarma. Bheadh tionchair dhearfacha ag Rogha D sa ghearrthéarma amháin, agus bheadh tionchair dhearfacha shuntasacha sa ghearrthéarma, sa mheántéarma agus san fhadtéarma ag Rogha E2.

18. Is é an dearcadh eacnamaíoch atá ann go mbeidh costas breise ar úinéirí long (toisc go mbeadh praghsanna níos lú á dtairiscint ag saoráidí athchúrsála atá uasghrádaithe ar a gcuid long agus toisc go mbeadh costais riaracháin orthu) agus ar Bhallstáit (costais riaracháin) de thoradh chur chun feidhme Choinbhinsiún Hong Cong. Braithfidh Roghanna B, D agus E2 ar Choinbhinsiún Hong Cong i gcomparáid leis an gcás bunlíne agus chiallódh sé costais bhreise d'úinéir long an AE agus do Bhallstáit sa ghearrthéarma agus sa mheántéarma. Ní bheadh aon tionchar breise acu áfach i gcomparáid leis an gcás bunlíne ó 2025 ar aghaidh. Ina theannta sin, chuirfeadh Rogha B costais riaracháin bhreise ar Bhallstáit maidir le rialáil, cigireacht agus forfheidhmiú sa ghearrthéarma, sa mheántéarma agus sa fhadtéarma. Bheadh tionchair dhearfacha ag Rogha C i gcomparáid leis an gcás bunlíne d'úinéirí long agus do Bhallstáit sa ghearrthéarma agus sa mheántéarma. Le Rogha E1, bheadh tionchair dhearfacha sa ghearrthéarma, sa mheántéarma agus san fhadtéarma.

19. Meastar go gcruthódh Rogha B fadhbanna comhlíonta toisc nach réiteodh sé an an easpa rochtana dleathaí ar chumas athchúrsála agus toisc go gcruthódh sí míthuiscint de thoradh dhá fhoireann ceanglas a chur trí chéile (ceanglais ó Choinbhinsiúin Basel agus ó Choinbhinsiún Hong Cong). Níltear ag súil le haon fhadhb chomhlíonta faoi Rogha C (bheadh rochtain dhleathach ar na saoráidí go léir) ná faoi Rogha E1. Bheadh tionchar dearfach ag Rogha D toisc go ndéanfaí oiriúnú sa reachtaíocht atá beartaithe do shainiúlachtaí na long agus bheadh rochtain dhleathach ar go leor acmhainne athchúrsála ar phraghas a bheadh pas ní b'ísle. I dteannta na nithe sin, thabharfaí bearta sriantacha isteach chun aghaidh a thabhairt ar chásanna neamhchomhlíonta a d'fhéadfadh a bheith fós ann. Ar na cúiseanna céanna, meastar go mbainfidh Rogha E2 leibhéal comhlíonta níos airde amach i gcomparáid le leibhéal comhlíonta an cháis bhunlíne. Mar sin féin, is féidir bheith ag súil le níos mó neamhchomhlíonadh ná an leibhéal neamhchomhlíonta a thiocfadh as Rogha D os rud é gur diúltaí an tionchar ar ioncam úinéirí long agus os rud é go bhféadfadh laghdú teacht ar an acmhainn athchúrsála a bheadh ar fáil mar thoradh ar cheanglais níos déine a bheith ar na saoráidí. Chuirfeadh Rogha E3 uirlis ar fáil chun comhlíonadh na saoráidí a seoltar soithí a bhfuil bratach Ballstát den AE ar foluain acu lena n‑athchúrsáil a sheiceáil maidir le comhlíonadh na gcaighdeán infheidhme agus na rialacha maidir le long a athchúrsáil ar bhealach sábháilte agus neamhdhíobhálach don chomhshaol. Bheadh leibhéal níos ísle comhlíonta i bhfeidhm leis ná Rogha D toisc an drogall a d'fhéadfadh a bheith ar thríú tíortha i ngeall ar cheisteanna ceannasachta.

20. Tá sé ráite ag roinnt geallsealbhóirí gur mearbhlach agus gur trom ó thaobh riaracháin an dá fhoireann ceanglas dlíthiúil a bheith ann go comhuaineach (ceanglais Choinbhinsiúin Basel agus ceanglais Choinbhinsiún Hong Cong). Dá bhrí sin, bheadh tionchar diúltach ag Rogha B ar shimpliú na reachtaíochta atá ann cheana. Ní bheidh longa móra a bhfuil bratach Ballstát den AE ar foluain acu clúdaithe ag an reachtaíocht Eorpach níos mó faoi Rogha C. Bheadh tionchar dearfach aige sin ar shimpliú na reachtaíochta sa ghearrthéarma cé go bhféadfadh sé go maolófaí air sin le himeacht ama dá mbeadh reachtaíocht náisiúnta dhíbhéirseach ag Ballstáit an AE chun Coinbhinsiún Hong Cong a chur chun feidhme. Bheadh tionchar dearfach ag Roghanna D, E2 agus E3 os rud é go dtiocfaidís in áit reachtaíochta atá ann cheana le hionstraim nua a bheadh níos oiriúnaí do shainiúlachtaí long.

21. Níltear ag súil go mbeidh tionchar míchuí ar fhiontair bheaga agus mheánmhéide toisc nach fiontair bheaga agus mheánmhéide iad go príomha na gnólachtaí i gceist (úinéirí long san AE).

22. Is beag costas a bhaineann le cur chun feidhme Choinbhinsiún Hong Cong (costais riaracháin le linn saoil oibriúcháin long agus praghsanna díolacháin laghdaithe tráth na hathchúrsála) thar saolré long, agus níltear ag súil dá réir go mbeidh tionchar ag an gcás bhunlíne ná ag cásanna eile ar thomhaltóirí.

23. I bprionsabal, níl tionchar díreach ag aon cheann de na Roghanna dá dtagraítear sa tuarascáil ar bhuiséad an AE.

Tugtar achoimre sa tábla thíos ar thionchair bhreise cainníochta na chásanna difriúla i gcomparáid leis an gcás bunlíne.

Tionchair || Comhshaol || Sóisialta || Eacnamaíoch

Dramhaíl ghuaiseach chóireáilte ar bhealach ESM[4] || Ualach oibre an AE[5] || Ualach oibre (oibrithe cosanta)5 || Ualach oibre (oibrithe neamh-chosanta) 5 || Ualach oibre (oibrithe leanaí neamh-chosanta) 5 || Timpistí marfacha (fásta)[6] || Timpistí neamh- mharfacha; (daoine fásta) 6 || Timpistí marfacha (leanaí) 6 || Timpistí neamh- mharfacha; (leanaí) 6 || Costais Shóisialta[7] || Ioncaim úinéirí long7 || Costais riaracháin (Ballstáit) 7

Gearrthéarma (2015) || B || 0 % || 0 || 0 || 0 || 0 || 0 || 0 || 0 || 0 || 0 || -1 952 011 || 378 604

C || -6 % || -5 || 189 || 468 || 159 || 1 || 184 || 0 || 29 || 969 792 || 12 540 267 || 0

D || 23 % || 0 || 1 423 || -2 246 || -764 || -2 || -473 || -1 || -133 || -3 372 237 || -22 019 545 || 356 430

E2 || 30 % || 0 || -938 || -2 385 || -811 || -4 || -1 105 || -1 || -148 || -5 401 791 || -66 349 943 || 356 430

E3 || 23 % || 0 || 1 423 || -2 246 || -764 || -2 || -473 || -1 || -133 || -3 372 237 || -22 221 755 || 356 430

Meántéarma (2020) || B || 0 % || 0 || 0 || 0 || 0 || 0 || 0 || 0 || 0 || 0 || -112 036 486 || 640 117

C || -20 % || -6 || -2 497 || 3 244 || 1 103 || 1 103 || 3 || 633 || 1 || 5 993 494 || 31 192 613 || -436 341

D || 0 % || 0 || 0 || 0 || 0 || 0 || 0 || 0 || 0 || 0 || -112 036 486 || 617 943

E2 || 16 % || 0 || -3 778 || 0 || 0 || 0 || -2 || -833 || 0 || -2 820 429 || -189 916 941 || 617 943

E3 || 0 % || 0 || 0 || 0 || 0 || 0 || 0 || 0 || 0 || 0 || -112 266 395 || 617 943

Fadtéarma (2025) || B || 0 % || 0 || 0 || 0 || 0 || 0 || 0 || 0 || 0 || 0 || 149 062 972 || 22 174

C || 0 % || 0 || 0 || 0 || 0 || 0 || 0 || 0 || 0 || 0 || 159 369 991 || -879 612

D || 0 % || 0 || 0 || 0 || 0 || 0 || 0 || 0 || 0 || 0 || 149 062 972 || 0

E2 || 16 % || 0 || -3 428 || 0 || 0 || -2 || -756 || 0 || 0 || -3 114 124 || 63 072 738 || 0

E3 || 0 % || 0 || 0 || 0 || 0 || 0 || 0 || 0 || 0 || 0 || 148 854 325 || 0

5. Comparáid na Roghanna

24. Rinneadh measúnú ar na Roghanna ó thaobh éifeachtachta, éifeachtúlachta agus comhleanúnachais.

25. Ó thaobh na héifeachtachta de, bheadh Roghanna D, E2 agus E3 ar na Roghanna is tarraingtí. Ar ndóigh, cuireann siad an leibhéal féideartha is airde éifeachtúlachta thar na spriocanna sonracha go léir; tríd is tríd, bheadh éifeachtacht dhiúltach ag Roghanna B agus E1 agus ní bheadh éifeachtacht dhearfach ag Rogha C ach a fhad a bhaineann le Cuspóirí Sonracha 2 agus 3.

26. Tríd is tríd, bheadh éifeachtúlacht dhiúltach ag Rogha B toisc go laghdódh se ioncam na n-úineirí long, mhéadódh sé an costas riaracháin ar Bhallstáit an AE agus ní réiteodh sí na fadhbanna atá ann faoi láthair maidir le comhlíonadh. Bheadh éifeachtúlacht dhiúltach ag Rogha C chomh maith: i gcoinne na dtionchar dearfacha ar ioncaim na n-úineirí long agus ar na costais riaracháin ar Bhallstáit an AE beidh ainiarsmaí móra ar an gcomhshaol agus ar an tsochaí sa ghearrthéarma agus sa mheántéarma. Bheadh éifeachtacht iomlánaíoch dhiúltach ag Rogha E1 maraon le tionchair eacnamaíocha dhearfacha do Bhallstáit an AE ach tionchair dhiúltacha ar an gcomhshaol agus ar an tsochaí. Tá bearta éifeachtacha i Roghanna D agus E3 lena ngabhann costais theoranta chur chun feidhme agus riaracháin, rud a d'éascódh baint amach na gcuspóirí sonracha go léir. Bheadh éifeachtúlacht dearfach iomlánaíoch ag Rogha D.

27. Bheadh éifeachtúlacht dearfach iomlánaíoch ag Roghanna D, E2 agus E3. Más ea, bheadh costais shubstaintiúla le Rogha E2 ar úinéirí long agus ní bheadh ina fhritháireamh ach na buntáistí sláinte agus comhshaoil.

28. Ó thaobh na héifeachtachta de, bheadh Rogha D ar an rogha is tarraingtí. Ar ndóigh, tairgeann sé an leibhéal féideartha is airde thar na spriocanna sonracha go léir a bhaint amach agus leibhéal níos airde comhlíonta ná Rogha E3.

29. Ina theannta sin, mar a léitear san anailís chomhleanúnachais, fiú má chuirtear comhghéilleadh i láthair le Rogha D idir tionchar dearfach comhshaoil móide tionchair shóisialta agus na tionchair eacnamaíochta dhiúltacha, tá an chomhbhabhtáil níos ísle ná mar atá i Rogha 2. I gcoinne an chailliúna ioncam d'úinéirí long le Rogha D (le praghsanna laghdaithe á dtairiscint de thoradh saoráidí feabhsaithe) bheadh cinnte dul chun cinn á dhéanamh i dtéarmaí cosanta an chomhshaoil agus tionchair shóisialta. Tugann an Rogha seo aghaidh ar na fadhbanna go léir agus tugann isteach ceanglais nua a dheimhneoidh comhlíonadh roimh athchúrsáil (oibleagáid an Ballstát a chur ar an eolas i scríbhinn) agus ina diaidh (bearta sriantacha má dhíchóimeálfar longa lasmuigh de na saoráidí údaraithe). Méadóidh sé dá bhrí sin an chomhlíonadh. I dtéarmaí comhleanúnachas, tá tús áite ag Rogha D. I bhfianaise an méid thuas, is é Rogha D a mholtar.

30. Déanann an tábla thíos achoimriú ar an gcomparáid idir na Roghanna i dtéarmaí éifeachtachta, éifeachtúlachta agus comhleanúnachas.

Rogha || B || C || D || E1 || E2 || E3

Éifeachtacht || || || || || ||

· Cuspóir Sonrach 1 || diúltach || diúltach || Dearfach sa ghearrthéarma agus neodrach sa bhfadtéarma || diúltach || dearfach || dearfach

· Cuspóir Sonrach 2: || diúltach || an-dearfach || an-dearfach || neodrach || dearfach || an-dearfach

· Cuspóir Sonrach 3: || diúltach || dearfach || dearfach || ábhairín diúltach || dearfach || dearfach

Éifeachtúlacht || diúltach || diúltach || an-dearfach || diúltach || dearfach || an-dearfach

Comhleanúnachas || níl || níl || Tá le comhbhabhtáil teoranta || níl || Tá ach comhbhabhtáil thábhachtach agus baol neamhchomhlíontacht || Tá ach comhbhabhtáil thábhachtach le baol neamhchomhlíontacht

Conclúid || || || An Rogha a mholtar || || ||

6. Faireachán agus meastóireacht

31. Ag tógáil san áireamh go bhfuil fadhbanna maidir le comhlíonadh ann faoi láthair, ba cheart faireachán a dhéanamh ar dhul chun cinn chun seiceáil a dhéanamh ar chur chun feidhme agus éifeachtacht reachtaíocht an AE agus ar an dóigh atá sí ina cuidiú na cuspóirí sonracha a bhaint amach. Moltar comparáid a dhéanamh gach bliain idir an liosta long ba dhóichí a bheadh á seoladh chun athchúrsála an bhliain roimhe sin agus an liosta long a athchúrsáladh i saoráidí a ndearna an AE iniúchadh orthu agus ar thug sé deimhniú dóibh.

32. D'fhéadfaí na nithe seo a leanas a úsáid mar tháscairí dul chun cinn sa chomhthéacs seo:

· Líon na saoráidí athchúrsála long atá ag comhlíonadh chritéir an Rialacháin;

· An líon agus an céatadán long a bhfuil bratach Ballstát den AE ar foluain acu a dhíchóimeáltar i saoráidí dá leithéid i gcomparáid leis an líon agus an céatadán long ón gcuid eile den domhan a dhíchóimeáltar iontu;

· an méid de Choinbhinsiún Hong Cong atá daingnithe ag na bratstáit mhóra agus ag na stáit athchúrsála;

· Sonraí maidir leis an gcineál fostaíochta i saoráidí athchúrsála long (saintréithe na fostaíochta, timpistí, galair cheirde) maraon le sonraí maidir le truailliú an chomhshaoil a thagann as athchúrsáil long, de réir mar a bhíonn na sonraí sin ar fáil.

33. Ag cur na dtáscairí sin san áireamh, is gá athbhreithniú ar bhonn rialta a dhéanamh ar bheartas an AE maidir le hathchúrsáil long agus tuarascálacha rialta chur chun feidhme/dhul chun cinn a chur faoi bhráid Pharlaimint na hEorpa agus na Comhairle.

34. Má leanann na fadhbanna comhlíonta de bheith ann, d'fhéadfaí gníomhaíocht bhreise a dhéanamh ag an leibhéal Eorpach ar nós ciste díchóimeála long de chuid AE a bhunú.

[1] Rialachán (CE) Uimh. 1013/2006 ó Pharlaimint na hEorpa agus ón gComhairle an 14 Meitheamh 2006 maidir le loingsiú dramhaíola.

[2] Faoi Rogha E1, cheadófaí do longa rialtasacha (lena n-áirítear longa cabhlaigh), atá á n-athchúrsáil laistigh den EFCE faoi láthair, a sheoladh chun athchúrsála san Áis, dá bhrí sin ag cruthú astaíochtaí CO2 níos airde le linn a n-aistear deiridh.

[3] Timpistí marfacha agus neamh-mharfacha ag oibritheoirí, idir pháistí agus daoine fásta.

[4] An céatadán dramhaíola arna ghiniúint ag athchúrsáil long ar bhealach atá neamhdhíobhálach don chomhshaol (ESM) i gcás gach Rogha i gcomparáid leis an gcás bunlíne.

[5] Arna shloinneadh i mblianta daonna.

[6] An líon daoine.

[7] Arna sloinneadh in euro.